**ELŐTERJESZTÉS**

Bonyhád Város Képviselő - testületének 2020. július hó 30. nap

rendes/rendkívüli testületi ülésére

|  |  |
| --- | --- |
| Tárgy: | Döntés pályázat benyújtásáról a 2020. évi közművelődési érdekeltségnövelő támogatásra |
| Előterjesztő: | Filóné Ferencz Ibolya polgármester |
| Előterjesztést készítette: | Énekes Andrea pályázati ügyintéző |
| Előterjesztés száma: | 60. sz. |
| Előzetesen tárgyalja: |  |
| Melléklet: | - |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra Nóra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

2020 július 6-án megjelent a „Közművelődési érdekeltségnövelő támogatás” című pályázati felhívás, melyben a támogató 300 millió forint központi költségvetési keretet biztosít az önkormányzati fenntartású közművelődési intézmény vagy közösségi színtér műszaki, technikai eszközállományának, berendezési tárgyainak gyarapítására, épületének karbantartására, felújítására.

A támogatás minimális mértéke 100 000,- Ft. A támogatás maximális mértéke a vállalt önrész kilencszerese.

A 2019. évi egymillió forint vállalt önrészhez 556.000,- Ft támogatásban részesültünk, melyből a színházterem berendezéseit korszerűsítettük, valamint technikai eszközök kerültek beszerzésre.

A Vörösmarty Mihály Művelődési Központ eszközállományának cseréje, fejlesztése minden évben feladat. Ezért javaslom, hogy a fenntartásunkban lévő intézmény eszközállományának bővítését célzó támogatási kérelem kerüljön benyújtásra.

A támogatás felhasználható:

- fény- és hangtechnikai eszközök,

- audiovizuális anyagok lejátszására alkalmas eszközök,

- prezentációs eszközök, projektor

- oktatástechnikai eszközök, interaktív tábla

- amatőr alkotóművészeti tevékenység folytatásához szükséges eszközök, berendezési tárgyak beszerzésére, azok üzembe helyezésére, továbbá

- internet kapcsolat kiépítésére (amennyiben azt a közművelődési alapszolgáltatást igénybe vevők korlátozás- és térítésmentesen használhatják).

A „Közművelődési érdekeltségnövelő támogatás” saját forrásaként kérem a Tisztelt Képviselő-testület, hogy az Önkormányzat 2020. évi költségvetésének és végrehajtásának rendjéről szóló 1/2020. (II.14) sz. önkormányzati rendelete dologi kiadás terhére önrész céljára 1.000.000,- Ft-ot különítsen el.

A pályázat benyújtásakor a támogatás mértéke nem ismert, ezért nyertes pályázat esetén, az összeg ismeretében határozhatjuk meg a végleges műszaki tartalmat.

Kérem, a Tisztelt Képviselő-testületet, hogy az ismertetett fejlesztési cél alapján a határozati javaslatot támogassa és döntsön a pályázatok benyújtásáról.

**Határozati javaslat**

1. Bonyhád Város Önkormányzatának Képviselő-testülete felhatalmazza a polgármestert, hogy a 2020. évi „Közművelődési érdekeltségnövelő támogatás” című pályázati felhívásra, a fenntartásában lévő Vörösmarty Mihály Művelődési Központ eszközállományának bővítésére támogatási kérelmet nyújtson be.

2. A Képviselő-testület a pályázati önrész céljára Bonyhád Város Önkormányzat 2020. évi költségvetésének és végrehajtásának rendjéről szóló 1/2020. (II.14) önkormányzati rendelet kiadások fejezete K3 sora, dologi kiadásai terhére 1.000.000,- forintot biztosít.

Határidő: 2020. szeptember 9.

Felelős: Filóné Ferencz Ibolya polgármester  
Végrehajtásért felelős: Dr. Puskásné Dr. Szeghy Petra Nóra jegyző

Bonyhád, 2020. július 27.

Filóné Ferencz Ibolya  
 polgármester